ຜູ້ຊາຍ ສະຫະລັດ ຄົນນຶ່ງ ຖືກກ່າວຫາ ວາງແຜນໂຈມຕີ ສະຫລະຊີບ ໃສ່ຄ້າຍທະຫານ
ທ້າວ John Booker ອາຍຸ 20 ປີ ຈາກເມືອງ Topeka ລັດ Kansas ຖືກກ່າວຫາ ວາງແຜນໂຈມຕີສະຫຼະຊີບ ໃສ່ຄ້າຍທະຫານ ເພື່ອສະໜັບສະ​ໜູນ ​ກຸ່ມລັດ​ອິສລາມ.
ກະຊວງຍຸດຕິທຳສະຫະລັດ ກ່າວໃນວັນສຸກວານນີ້ວ່າ ຜູ້ຊາຍ ຄົນນຶ່ງ ໃນເມືອງ Topeka ລັດ Kansas ໄດ້ຖືກກ່າວຫາ ຢູ່ທີ່ ສານລັດຖະບານກາງວ່າ ພະຍາ ຍາມບີບຄະນວນລະເບີດ ທີ່ ຫ້າງໃສ່ລົດໃຫ້ແຕກຂຶ້ນຢູ່່ທີ່ຄ້າຍທະຫານ ອັນເປັນພາກສ່ວນ ນຶ່ງຂອງການວາງແຜນ ເພື່ອສະໜັບສະໜູນກຸ່ມລັດອິສລາມ ບັນດາເຈົ້າໜ້າທີ່ກ່າວວ່າ ທ້າວ John Booker ອາຍຸ 20 ປີ ໄດ້ຖືກຈັບໃນວັນສຸກວານນີ້ ເວລາລາວ ແລະເຈົ້າໜ້າທີ່ສືບລັບ ລັດຖະບານກາງໄດ້ພໍ້ກັນຢູ່ໃກ້ກັບ ຄ້າຍທະຫານດັ່ງກ່າວ ເພື່ອ ພະຍາມປະກອບ ໃນອັນທີ່ລາວບໍ່ຮູ້ຈັກວ່າ ເປັນລະເບີດທີ່ບໍ່ມີ ແຮງ ຜູ້ຊາຍຄົນທີສອງ ຈາກເມືອງ Topeka ຄືທ້າວ Alexander Blair ອາຍຸ 28 ປີ ກໍໄດ້ຖືກຈັບເຊັ່ນດຽວກັນ ແລະຖືກກ່າວຫາໃນວັນສຸກ ວານນີ້ ໃນຖານທີ່ຜູ້ກ່ຽວຮູ້ເລື້ອງ ການວາງແຜນຂອງທ້າວ Booker ແຕ່ບໍ່ໄດ້ລາຍງານ ຕໍ່ເຈົ້າໜ້າທີ່ ລັດຖະມົນຕີຊ່ວຍວ່າການ ກະຊວງຍຸດຕິທຳ ສະຫະລັດ ທ່ານ Carlin ກ່າວວ່າ ທ້າວ Booker ມີຈຸດປະສົງຢາກຈະປະຕິບັດການໂຈມຕີ ໃນນາມລັດອິສລາມ ນອກນັ້ນລາວ ຍັງຖືກກ່າວຫາວ່າ ພະຍາຍາມໃຫ້ການສະໜັບສະໜູນທາງດ້ານ ວັດຖຸສິ່ງຂອງແກ່ກຸ່ມທີ່ ຖືກລະບຸວ່າ ເປັນອົງການກໍ່ການຮ້າຍຕ່າງປະເທດ ຖ້າຫາກຖືກພົບເຫັນວ່າມີຄວາມຜິດ ທ້າວ Booker ອາດປະເຊີນໜ້າກັບໂທດ ໜັກທີ່ສຸດ ຄືຕິດຄຸກຕະຫລອດຊີວິດ